Komîsyonê Huqûqî û Heqanê Merdiman ê HDPyî derheqê qanûnê înfazî de ke tepişteyê sîyasîyî teber de verdayî eşkerayîye daye. Eşkerayîye de ame vatene: ''Pê vetişê nê qanûnî 200 hezar tepişteyî pê hêvîya mergî veradîyenê ke no dişmenîya înan a vera kurdan û muxalîfan reyna nîşan dano.''
HDPyî îfade kerd ke îqtîdar pê nê qanûnî terefgîranê xo, endamanê cergan vera dano; rojnamegerî, sîyasetmedarî, wekîlî, muxalîfî zî verarê mergî de vera dano.
HDPyî vat: ''No qanûn vera qedexeyê cîyakerî û krîterê têdûştîye yo! No qanûn fermanê dardekerdişî yê ê bînan ê! No qanûn nimitişê îşkence û têgêrayîşan o ke zîndanan de yenê kerdene! No qanûn hêrişê vera destkewteyanê hemparan ê merdimîye yo! No qanûn wesîqaya şermî yo!
Her çiqas no qanûn hetê wekîlanê AKP-MHPyî ra amebi qebulkerdene zî têkoşînê ma do dewam bikero. Vera qanûnê mergî ma do bêveng nêmanê.''
